pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“รมว.พิมพ์ภัทรา” หารือคณะผู้บริหารโตโยต้า ยืนยันรัฐบาลพร้อมส่งเสริมผู้ประกอบการอุตสาหกรรมยานยนต์
วันจันทร์ที่ 18 ธันวาคม 2566
18/12/2566
“รมว.พิมพ์ภัทรา” หารือคณะผู้บริหารโตโยต้า ยืนยันรัฐบาลพร้อมส่งเสริมผู้ประกอบการอุตสาหกรรมยานยนต์
“รมว.พิมพ์ภัทรา” หารือคณะผู้บริหารโตโยต้า ยืนยันรัฐบาลพร้อมส่งเสริมผู้ประกอบการอุตสาหกรรมยานยนต์
วันที่ 15 พฤศจิกายน 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ให้คณะผู้บริหารจากบริษัท โตโยต้า มอเตอร์ ประเทศไทย จํากัด นําโดยนายกลินท์ สารสิน ประธานคณะกรรมการ บริษัท โตโยต้า มอเตอร์ ประเทศไทย จํากัด และนายยามาชิตะ โนริอากิ กรรมการผู้จัดการใหญ่ บริษัท โตโยต้า มอเตอร์ ประเทศไทย จํากัด เข้าพบเพื่อแสดงความยินดีในโอกาสเข้ารับตําแหน่งและร่วมหารือเกี่ยวกับการส่งเสริมอุตสาหกรรมยานยนต์ โดยมีนายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม นายบรรจง สุกรีฑาเลขาธิการสํานักงานมาตรฐานผลิตภัณฑ์อุตสาหกรรม รักษาราชการแทนรองปลัดกระทรวงอุตสาหกรรม นายกฤศ จันทร์สุวรรณ รองผู้อํานวยการสํานักงานเศรษฐกิจอุตสาหกรรม และนายวีระพงษ์ เอี่ยมเจริญชัย รองเลขาธิการสํานักงานมาตรฐานผลิตภัณฑ์อุตสาหกรรม ร่วมด้วย ณ ห้องประชุม อก.1 ชั้น 2 อาคารสํานักงานกระทรวงอุตสาหกรรม
รัฐมนตรีว่าการกระทรวงอุตสาหกรรม เปิดเผยว่า ได้หารือเกี่ยวกับมาตรการส่งเสริมยานยนต์ไฟฟ้าระยะ 2 (EV3.5) มาตรฐานยูโร 5-6 รวมทั้งมาตรการทางภาษีสรรพสามิต และข้อกําหนดในการออกมาตรฐานมลพิษ เพื่อการปรับตัวให้สอดรับกับเป้าหมายลดการปล่อยก๊าซเรือนกระจก พร้อมกันนี้ ได้ฝากถึงศูนย์ทดสอบยานยนต์และยางล้อแห่งชาติ (ATTRIC) ที่เปิดให้บริการทดสอบและรับรองมาตรฐานผลิตภัณฑ์ในอุตสาหกรรมยานยนต์ เพื่อเป็นการลดต้นทุนสําหรับผู้ประกอบการในการทดสอบผลิตภัณฑ์ ทั้งยังเอื้อต่อนักลงทุนในกลุ่มธุรกิจยานยนต์ที่สนใจเข้าลงทุนในประเทศไทย โดยย้ําว่ารัฐบาลพร้อมให้การสนับสนุนนักลงทุนทั้งเก่าและใหม่เพื่อเป้าหมายการเป็นศูนย์กลางในภูมิภาคอาเซียน
รัฐบาลไทย-ข่าวทำเนียบรัฐบาล-​“รองนายกฯสมศักดิ์” ถกแก้ปัญหาสภาเครือข่ายประชาชนชนอีสาน เคาะตั้ง อนุกรรมการ 4 ชุด แก้ปัญหาที่ดินทำกิน-หนี้สิน-ฟื้นฟูอาชีพ แนะ ใช้กฎหมายไกล่เกลี่ยหนี้ ช่วยแก้หนี้ให้เกษตรกร
วันจันทร์ที่ 18 ธันวาคม 2566
18/12/2566
​“รองนายกฯสมศักดิ์” ถกแก้ปัญหาสภาเครือข่ายประชาชนชนอีสาน เคาะตั้ง อนุกรรมการ 4 ชุด แก้ปัญหาที่ดินทํากิน-หนี้สิน-ฟื้นฟูอาชีพ แนะ ใช้กฎหมายไกล่เกลี่ยหนี้ ช่วยแก้หนี้ให้เกษตรกร
​“รองนายกฯสมศักดิ์” ถกแก้ปัญหาสภาเครือข่ายประชาชนชนอีสาน เคาะตั้ง อนุกรรมการ 4 ชุด แก้ปัญหาที่ดินทํากิน-หนี้สิน-ฟื้นฟูอาชีพ แนะ ใช้กฎหมายไกล่เกลี่ยหนี้ ช่วยแก้หนี้ให้เกษตรกร ยกตัวอย่าง สมัยนั่ง ยธ. ช่วยแก้หนี้ให้ประชาชนได้ 1 แสนครอบครัว
วันที่ 18 ธันวาคม 2566 นายสมศักดิ์ เทพสุทิน รองนายกรัฐมนตรี เป็นประธานการประชุมคณะกรรมการแก้ไขปัญหาของสภาเครือข่ายประชาชนอีสาน (สอส.) สภาประชาชน 4 ภาค โดยมี นายกิตติกร โลห์สุนทร รองเลขาธิการนายกรัฐมนตรีฝ่ายการเมือง นายวิชัย ไชยมงคล ที่ปรึกษารองนายกรัฐมนตรี นายประพาส โงกสูงเนิน ประธานสภาเครือข่ายประชาชนอีสาน (สอส.) สภาประชาชน 4 ภาค และหน่วยงานที่เกี่ยวข้อง เข้าร่วม ที่สํานักงานปลัดสํานักนายกรัฐมนตรี ทําเนียบรัฐบาล
โดยนายสมศักดิ์ กล่าวว่า การประชุมคณะกรรมการแก้ไขปัญหาของสภาเครือข่ายประชาชนอีสาน เพื่อติดตามการแก้ไขปัญหาที่ดินทํากิน ปัญหาหนี้สิน และการฟื้นฟูอาชีพ หลังคณะรัฐมนตรี มีมติเห็นชอบในการแก้ปัญหา ตั้งแต่วันที่ 3 กุมภาพันธ์ 2552 แต่ปัจจุบัน เกษตรกร ยังไม่ได้รับการแก้ปัญหาให้ทั้งหมด ซึ่งคณะรัฐมนตรี เห็นชอบให้จัดสรรที่ดินให้กลุ่มเกษตรกร จํานวน 1,889 ราย จากที่ซื้อที่ดินในพื้นที่ 18 จังหวัด รวม 15,062 ไร่ โดยมีเกษตรกร เข้าทําประโยชน์ในที่ดินแล้ว 1,025 ราย พื้นที่ 12,576 ไร่ ดังนั้น ปัจจุบัน ยังมีเกษตรกร ที่ยังไม่ได้รับการจัดสรรที่ดิน จํานวน 864 ราย เนื่องจากเกษตรกรบางรายขาดคุณสมบัติ ไม่มายืนยันตน หรือ เสียชีวิต จึงทําให้คงเหลือที่ดิน 1,747 ไร่
นายสมศักดิ์ กล่าวอีกว่า กลุ่มเกษตรกร จึงเรียกร้องให้นําที่ดินที่คงเหลือ มาจัดสรรให้เกษตรกร รวมถึงกลุ่มเกษตรกร มีการเรียกร้องขอให้แก้ไขปัญหาหนี้สิน และการฟื้นฟูอาชีพ จึงมีการแต่งตั้งคณะอนุกรรมการ 4 คณะ คือ คณะอนุกรรมการแก้ไขปัญหาที่ดินและป่าไม้ คณะอนุกรรมการแก้ไขปัญหาหนี้สินของเกษตรกร คณะอนุกรรมการส่งเสริมและฟื้นฟูอาชีพภาคเกษตร และ คณะอนุกรรมการแก้ไขปัญหาแหล่งน้ําทั้งระบบ เพื่อพิจารณาแก้ไขปัญหาความเดือดร้อน และกําหนดมาตรการในการช่วยเหลือได้อย่างเหมาะสม
“เรื่องการแก้ปัญหาหนี้สินให้กับเกษตรกร ผมอยากแนะนําให้ทุกหน่วยงานที่เกี่ยวข้อง ใช้กฎหมายไกล่เกลี่ยหนี้สิน ของกระทรวงยุติธรรม เหมือนตอนที่ผมเป็น รมว.ยุติธรรม ก็ได้ช่วยไกล่เกลี่ยหนี้ให้ประชาชนกว่า 1 แสนครอบครัว ดังนั้น ขอให้ติดตามว่า จะใช้กฎหมายนี้ เข้าไปช่วยเหลือได้อย่างไรบ้าง รวมถึงหนี้ของเกษตรกร อาจจะต้องไปบูรณาการแก้ปัญหากับหน่วยงานอื่น เช่น กองทุนหมู่บ้าน ที่ผมกําลังผลักดันการส่งเสริมอาชีพ ด้วยการเลี้ยงวัว เพื่อแก้ปัญหาความยากจน ซึ่งเกษตรกร ที่เป็นหนี้ อาจจะมาร่วมการส่งเสริมอาชีพ เพื่อให้มีเงินไปใช้หนี้ได้ นอกจากนี้ ผมก็ขอแนะนําให้ทุกฝ่าย ช่วยกันแยกว่าเกษตรกรเป็นหนี้จํานวนกี่ราย และแบ่งกลุ่มมูลค่าหนี้ เพื่อจะได้กําหนดมาตรการช่วยแก้ปัญหาได้ตรงเป้า จึงขอให้ช่วยกันลงลึกในรายละเอียด จะได้แก้ปัญหาได้อย่างเป็นรูปธรรม“ รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-PM meets with Japanese METI Minister
วันจันทร์ที่ 18 ธันวาคม 2566
18/12/2566
PM meets with Japanese METI Minister
PM meets with Japanese METI Minister
December 15, 2023, at 0900hrs (Japan local time), at the Imperial Hotel Tokyo, Japan, Prime Minister and Minister of Finance Srettha Thavisin met with H.E. Mr. Saito Ken, Minister of Economic, Trade and Industry (METI) of Japan during the Commemorative Summit for the 50th Year of ASEAN-Japan Friendship and Cooperation. Government Spokesperson Chai Wacharonke disclosed gist of the meeting as follows:
The Prime Minister and Japanese METI Minister were pleased with close and cordial relations between the two countries, especially economic cooperation. The Japanese private sector has long taken on an important role in driving forward Thai economic development. Thailand has placed great importance on trade and investment cooperation with Japan, and has organized the investment forum to share its investment policies and incentives to Japanese investors.
The Prime Minister also took the opportunity to invite Japan to join in Thailand’s Landbridge project and consider investing in the country’s S-Curve industries, which would further advance regional economic development.
Both parties also discussed automotive cooperation. During his visit to Japan, the Prime Minister would meet with representatives of 7 Japanese automotive companies to boost their confidence on the Thai Government’s continued support on combustion vehicle industry, in parallel with implementing policy to develop EVs and modern automotive. Thailand has also implemented new measures to enhance competitiveness of Japanese ICE industry in Thailand during the transition.
The Japanese METI Minister commended Thailand’s investment promotion policies, and thanked the Thai Government for its continued support provided to Japanese investors. Japan is pleased to cooperate with Thailand under the Asia Zero-Emission Community (AZEC) framework to promote energy security and transition. He also proposed an initiative to establish an energy and industrial dialogue mechanism to further promote green energy with Thailand.
รัฐบาลไทย-ข่าวทำเนียบรัฐบาล-กองพันทหารราบยานเกราะ : ตรวจสภาพความพร้อมรบการฝึกภาคสนามเป็นหน่วยระดับกองร้อย ประจำปี 2567
วันจันทร์ที่ 18 ธันวาคม 2566
กองพันทหารราบยานเกราะ : ตรวจสภาพความพร้อมรบการฝึกภาคสนามเป็นหน่วยระดับกองร้อย ประจําปี 2567
กองพันทหารราบที่ 1 กรมทหารราบที่ 21 รักษาพระองค์ฯ ทําการตรวจสภาพความพร้อมรบ ระดับกองร้อย ประจําปี 2567
#เขี้ยวเล็บกองทัพ : #ความพร้อมรบ #ทหารไทย
กองพันทหารราบยานเกราะ : ตรวจสภาพความพร้อมรบการฝึกภาคสนามเป็นหน่วยระดับกองร้อย ประจําปี 2567
กองพันทหารราบที่ 1 กรมทหารราบที่ 21 รักษาพระองค์ฯ ทําการตรวจสภาพความพร้อมรบ ระดับกองร้อย ประจําปี 2567
ได้แก่ การปฏิบัติในการเคลื่อนย้ายกําลังพลเข้าที่รวมพล การดําเนินการยุทธ์ต่อที่หมาย และปัญหาตามบ่งการต่างๆ ที่สอดแทรกในระหว่างการดําเนินภารกิจ
https://www.facebook.com/SMARTSoldiersStrongArmy/posts/pfbid02K5abE4dz3U5hhXFJeqSguo4zY4jmpK7S6RDzr6ZQbfP25eCTfzbvMMwYGtsHqiFfl
กองบัญชาการกองทัพไทย Royal Thai Armed Forces Headquarters
กองทัพบก Royal Thai Army
กองทัพเรือ Royal Thai Navy
กองทัพอากาศไทย Royal Thai Air Force
#เพื่อชาติศาสน์กษัตริย์และประชาชน
#โฆษกกระทรวงกลาโหม
#กลาโหมเทิดราชารักษ์ราษฎร์ชาติมั่นคง
ที่มา โฆษกกระทรวงกลาโหม
รัฐบาลไทย-ข่าวทำเนียบรัฐบาล-รองปลัดณัฏฐิญา นั่งหัวโต๊ะร่วมหารือสำนักงบประมาณ ทบทวนผลสัมฤทธิ์ที่คาดว่าจะได้รับจากการใช้จ่ายงบประมาณประจำปี พ.ศ. 2568
วันอาทิตย์ที่ 17 ธันวาคม 2566
17/12/2566
รองปลัดณัฏฐิญา นั่งหัวโต๊ะร่วมหารือสํานักงบประมาณ ทบทวนผลสัมฤทธิ์ที่คาดว่าจะได้รับจากการใช้จ่ายงบประมาณประจําปี พ.ศ. 2568
รองปลัดณัฏฐิญา นั่งหัวโต๊ะร่วมหารือสํานักงบประมาณ ทบทวนผลสัมฤทธิ์ที่คาดว่าจะได้รับจากการใช้จ่ายงบประมาณประจําปี พ.ศ. 2568
วันที่ 15 ธันวาคม 2566 นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานนําทีม MIND ร่วมหารือกับสํานักงานงบประมาณ ในการประชุมทบทวนผลสัมฤทธิ์หรือประโยชน์ที่คาดว่าจะได้รับจากการจ่ายงบประมาณ เป้าหมายการให้บริการของกระทรวงอุตสาหกรรม ผลผลิต/โครงการและตัวชี้วัดผลสําเร็จ ประจําปีงบประมาณ พ.ศ. 2568 โดยมี นายพลาวุธ วงศ์วิวัฒน์ ผู้อํานวยการกองยุทธศาสตร์ พร้อมเจ้าหน้าที่ในสังกัดกระทรวงอุตสาหกรรม เข้าร่วมหารือ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
โดยที่ประชุมได้พิจารณา แนวทางการทบทวนผลสัมฤทธิ์หรือประโยชน์ที่คาดว่าจะได้รับจากการใช้จ่ายงบประมาณเป้าหมายการให้บริการ ผลผลิต/โครงการ และตัวชี้วัดผลสําเร็จ ของหน่วยรับงบประมาณเพื่อประกอบการจัดทํางบประมาณรายจ่ายประจําปีงบประมาณ พ.ศ. 2568 ของสํานักงบประมาณและการนําเสนอผลการทบทวนผลสัมฤทธิ์หรือประโยชน์ที่คาดว่าจะได้รับจากการใช้จ่ายงบประมาณ เป้าหมายการให้บริการ ผลผลิต/โครงการ และตัวชี้วัดผลสําเร็จ ของหน่วยงานในสังกัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กระทรวงกลาโหมมอบของขวัญปีใหม่ให้ประชาชน
วันจันทร์ที่ 18 ธันวาคม 2566
กระทรวงกลาโหมมอบของขวัญปีใหม่ให้ประชาชน
#กระทรวงกลาโหม #ของขวัญปีใหม่ #สํานักงานปลัดกระทรวงกลาโหม #กองทัพไทย #กองบัญชาการกองทัพไทย #กองทัพบก #กองทัพเรือ #กองทัพอากาศ #ทหารบก #ทหารเรือ #ทหารอากาศ #เหล่าทัพ
รัฐบาลไทย-ข่าวทำเนียบรัฐบาล-เร่งตรวจสอบ “สถานะกองทุนหมู่บ้าน” เพื่อจัดระดับมาตรฐาน และแนวทางพัฒนา ยกระดับเป็น “กองทุนหมู่บ้านและชุมชนเมืองยุคใหม่”
วันจันทร์ที่ 18 ธันวาคม 2566
เร่งตรวจสอบ “สถานะกองทุนหมู่บ้าน” เพื่อจัดระดับมาตรฐาน และแนวทางพัฒนา ยกระดับเป็น “กองทุนหมู่บ้านและชุมชนเมืองยุคใหม่”
.....
เร่งตรวจสอบ “สถานะกองทุนหมู่บ้าน” เพื่อจัดระดับมาตรฐาน และแนวทางพัฒนา ยกระดับเป็น “กองทุนหมู่บ้านและชุมชนเมืองยุคใหม่”
.
คณะอนุกรรมการบริหารกองทุนหมู่บ้านและชุมชนเมืองแห่งชาติ เผยผลการประชุม ครั้งที่ 1/66 พบว่า มีหลายกองทุนที่ไม่มีการดําเนินงานแล้ว บางกองทุนประสบปัญหาและต้องการความช่วยเหลือ ดังนั้น
.
หน่วยงานที่รับผิดชอบ จะเร่งดําเนินการสํารวจ และจัดระดับมาตรฐานการดําเนินงานของกองทุน คัดเกรดกองทุนทั่วประเทศ เพื่อนํามาพิจารณาแนวทางการสนับสนุนและให้ความช่วยเหลือต่อไป
.
ส่วนกองทุนที่  “ไม่มีการดําเนินงานแล้ว” อาจต้องพิจารณาหาตัวบทกฎหมายมาทบทวนว่าจะยุติการดําเนินงาน หรือปรับปรุงพัฒนาต่อ ตามแนวทางการบริหารงานของรัฐบาลที่มุ่ง “เพิ่มรายได้ให้ชุมชน” จนสามารถพลิกโฉมสู่การเป็นกองทุนหมู่บ้านและชุมชนเมืองยุคใหม่ ที่ช่วยเหลือประชาชนได้อย่างแท้จริง
.
อ่านเพิ่มเติม คลิก https://www.thaigov.go.th/news/contents/details/76109
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกผลักดันการใช้พลังงานไฟฟ้าสะอาด เสริมสร้างความยั่งยืนทางพลังงานและเศรษฐกิจ รองรับการเพิ่มปริมาณการลงทุนจากต่างประเทศ
วันจันทร์ที่ 18 ธันวาคม 2566
18/12/2566
โฆษกรัฐบาลเผย นายกผลักดันการใช้พลังงานไฟฟ้าสะอาด เสริมสร้างความยั่งยืนทางพลังงานและเศรษฐกิจ รองรับการเพิ่มปริมาณการลงทุนจากต่างประเทศ
โฆษกรัฐบาลเผย นายกผลักดันการใช้พลังงานไฟฟ้าสะอาด เสริมสร้างความยั่งยืนทางพลังงานและเศรษฐกิจ รองรับการเพิ่มปริมาณการลงทุนจากต่างประเทศ
วันนี้ (18 ธันวาคม 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มุ่งมั่นผลักดันการใช้พลังงานไฟฟ้าสะอาด ไฟฟ้าสีเขียว เพื่อสร้างสรรค์สิ่งแวดล้อมที่ยั่งยืน พร้อมทั้งลดค่าใช้จ่ายด้านพลังงาน และลดมลพิษ ดึงดูดการลงทุนโดยตรงจากต่างประเทศในประเทศไทย (FDI) ให้เพิ่มมากขึ้น เสริมสร้างเศรษฐกิจแบบ “ซีโร่คาร์บอน”
โฆษกประจําสํานักนายกรัฐมนตรี กล่าวว่า รัฐบาลส่งเสริมการใช้พลังงานไฟฟ้าสะอาดในภาคอุตสาหกรรมเพิ่มมากขึ้น และได้ดําเนินการผลักดันนโยบายด้านนี้อย่างเป็นรูปธรรม โดยจะมีการปรับแผนพัฒนากําลังผลิตไฟฟ้าของประเทศ (Power Development Plan : PDP) เพิ่มกําลังการผลิตไฟฟ้าจากพลังงานทดแทน โดยจากเดิมอยู่ที่ 28% ของกําลังการผลิตไฟฟ้าทั้งหมด เพิ่มขึ้นเป็นสัดส่วนมากกว่า 50% ภายในอีก 5 ปีข้างหน้า เพื่อให้สามารถลดการใช้เชื้อเพลิงฟอสซิลได้อย่างมีประสิทธิภาพ ซึ่งจะทําประเทศไทยมีปริมาณการใช้พลังงานไฟฟ้าสะอาด 100% (RE100) มากถึง 12,000 เมกะวัตต์ (Megawatt : MW) โดยแผน PDP ฉบับใหม่นี้จะประกาศใช้ในช่วงต้นปี 2567
นอกจากนี้ คณะกรรมการกํากับกิจการพลังงาน (กกพ.) จะใช้กลไก Utility Green Tariff (UGT) ซึ่งเป็นกลไกที่ส่งเสริมการนําพลังงานไฟฟ้าสะอาดไปใช้กับภาคอุตสาหกรรม โดยประเทศไทยจะนําพลังงานไฟฟ้าที่ผลิตได้จากการจัดหาไฟฟ้าจากพลังงานหมุนเวียน แบบ Feed-in Tariff (FiT) พ.ศ. 2565 - 2573 จํานวนกว่า 5,000 เมกะวัตต์ ที่รัฐได้รับสิทธิ์ในใบรับรองเครดิตการผลิตพลังงานหมุนเวียน (Renewable Energy Certificate : REC) มาเป็นองค์ประกอบหลักของกลไกนี้ โดยมีการขายไฟฟ้าพร้อมใบรับรองฯ (REC) สามารถตรวจสอบย้อนหลัง (Traceable) ได้ถึงผู้ผลิต แหล่งผลิต สร้างความมั่นใจว่าไม่มีการปล่อยคาร์บอน 100% โดยที่ภาคอุตสาหกรรมไม่จําเป็นต้องสร้างโรงงานผลิตไฟฟ้าไว้ใช้เอง ช่วยลดต้นทุนด้านพลังงานในระยะยาว และได้ใช้พลังงานไฟฟ้าสะอาดที่มีความยั่งยืนและเป็นมิตรต่อสิ่งแวดล้อม บรรลุเป้าหมายและสอดคล้องกับนโยบายพลังงานไฟฟ้าสะอาดที่รัฐบาลต้องการขับเคลื่อน ซึ่งในอนาคตจะมีปริมาณความต้องการใช้ที่เพิ่มมากขึ้น
“รัฐบาลมุ่งหน้าสนับสนุนการใช้พลังงานไฟฟ้าสะอาด ซึ่งนอกจากจะเป็นพลังงานที่ยั่งยืน แทบไม่ก่อให้เกิดมลพิษ ยังมีต้นทุนด้านพลังงานในระยะยาวที่ต่ําอีกด้วย โดยที่ผ่านมารัฐบาล ได้ดําเนินการเจรจากับบริษัทต่างๆ พร้อมประชาสัมพันธ์ถึงศักยภาพด้านการผลิตของไทยอย่างต่อเนื่อง เพื่อจูงใจให้เกิดการลงทุนในไทยเพิ่มมากขึ้น ซึ่งการที่ประเทศไทยมีระบบพลังงานไฟฟ้าที่เสถียร ยั่งยืน เป็นพลังงานสะอาด และราคาถูก ถือเป็นจุดแข็งสําคัญที่จะช่วยดึงดูด การลงทุนโดยตรงจากต่างประเทศเนื่องจากมีความยั่งยืนทางพลังงานสูง ซึ่งจําเป็น และสอดคล้องกับการทํางานของบริษัทชั้นนํา เช่น กลุ่มธุรกิจดาต้าเซนเตอร์ สมาร์ทอิเล็กทรอนิกส์ โรงงานผลิตรถ EV โรงงานผลิตไมโครชิป รวมถึงกลุ่มธุรกิจอื่นที่จะเข้ามาลงทุนในอนาคต ดังนั้นรัฐบาลจําเป็นต้องเร่งดําเนินการตามเป้าหมาย เพื่อให้ประเทศไทยได้รับประโยชน์มากที่สุด” นายชัย กล่าว
รัฐบาลไทย-ข่าวทำเนียบรัฐบาล-ผู้ตรวจเดชาฯ  ลงพื้นที่สมุทรสาคร ตรวจเข้มโรงงานลักลอบปล่อยน้ำเสียส่งผลกระทบต่อประชาชนและสิ่งแวดล้อม บริเวณคลองภาษีเจริญ และคลองย่อยศรีสำราญ
วันจันทร์ที่ 18 ธันวาคม 2566
18/12/2566
ผู้ตรวจเดชาฯ  ลงพื้นที่สมุทรสาคร ตรวจเข้มโรงงานลักลอบปล่อยน้ําเสียส่งผลกระทบต่อประชาชนและสิ่งแวดล้อม บริเวณคลองภาษีเจริญ และคลองย่อยศรีสําราญ
ผู้ตรวจเดชาฯ  ลงพื้นที่สมุทรสาคร ตรวจเข้มโรงงานลักลอบปล่อยน้ําเสียส่งผลกระทบต่อประชาชนและสิ่งแวดล้อม บริเวณคลองภาษีเจริญ และคลองย่อยศรีสําราญ
วันที่ 15 ธันวาคม 2566 นายเดชา จาตุธนานันท์ ผู้ตรวจราชการกระทรวงอุตสาหกรรม ลงพื้นที่จังหวัดสมุทรสาคร โดยมี นายพุทธิกรณ์ วิชัยดิษฐ อุตสาหกรรมจังหวัดสมุทรสาคร เจ้าหน้าที่กรมโรงงานอุตสาหกรรม ลงพื้นที่ตรวจสอบเรื่องร้องทุกข์ปัญหาน้ําเน่าเสีย และส่งกลิ่นเหม็น คลองภาษีเจริญ คลองย่อยศรีสําราญ ตําบลสวนหลวง อําเภอกระทุ่มแบน จังหวัดสมุทรสาคร ซึ่งมีโรงงานอุตสาหกรรมประกอบกิจการโดยรอบจํานวนกว่า 13 โรงงาน ทั้งนี้ ผู้ตรวจเดชาฯ ได้ร่วมกับนายพลภวัฒน์ ชํานาญวาด ผู้ประสานงานศูนย์รับเรื่องร้องทุกข์ประจําจังหวัดสมุทรสาคร สํารวจและเก็บตัวอย่างน้ําเพื่อตรวจสอบคุณภาพน้ําคลองภาษีเจริญ และคลองย่อยศรีสําราญ พร้อมกับลงพื้นที่สุ่มตรวจกระบวนการบําบัดน้ําเสียของโรงงานอุตสาหกรรม จะต้องมีคุณภาพน้ําเป็นไปตามมาตรฐานก่อนปล่อยออกสู่คลองสาธาณะ
รัฐบาลไทย-ข่าวทำเนียบรัฐบาล-​รัฐบาลเชิญชวนผู้ประกันตน ม. 33 และ ม. 39 แจ้งขอเปลี่ยนสถานพยาบาลประจำปี 2567 ด้วยเหตุจำเป็นไม่ได้รับความสะดวกในการไปรับบริการทางการแพทย์ ถึง 31 มีนาคม 2567
วันจันทร์ที่ 18 ธันวาคม 2566
18/12/2566
​รัฐบาลเชิญชวนผู้ประกันตน ม. 33 และ ม. 39 แจ้งขอเปลี่ยนสถานพยาบาลประจําปี 2567 ด้วยเหตุจําเป็นไม่ได้รับความสะดวกในการไปรับบริการทางการแพทย์ ถึง 31 มีนาคม 2567
​รัฐบาลเชิญชวนผู้ประกันตน ม. 33 และ ม. 39 แจ้งขอเปลี่ยนสถานพยาบาลประจําปี 2567 ด้วยเหตุจําเป็นไม่ได้รับความสะดวกในการไปรับบริการทางการแพทย์ ถึง 31 มีนาคม 2567
วันที่ 18 ธันวาคม 2566 นายคารม พลพรกลาง รองโฆษกประจําสํานักนายกรัฐมนตรีเปิดเผยว่า สํานักงานประกันสังคม เปิดให้ผู้ประกันตน ม.33 และ ม.39 แจ้งเปลี่ยนสถานพยาบาลประจําปีได้ ตั้งแต่วันที่ 16 ธันวาคม 2566 จนถึงวันที่ 31 มีนาคม 2567 โดยสามารถเลือกเปลี่ยนสถานพยาบาลได้ใน 4 ช่องทางคือ ยื่นแบบการเลือกสถานพยาบาลในการรับบริการทางการแพทย์ สปส. 9-02 ได้ที่สํานักงานประกันสังคมกรุงเทพมหานครพื้นที่/จังหวัด/สาขา ทุกแห่งทั่วประเทศ หรือทํารายการผ่านเว็บไซด์ www.sso.go.th หรือทํารายการผ่าน Application SSO Connect และทํารายการผ่าน Line official sso โดยเพิ่มเพื่อน @ssothai เลือกกรณีการเปลี่ยนสถานพยาบาลผ่านเว็บไซต์ หรือแอปพลิเคชัน โดยไม่จําเป็นต้องยื่นเอกสารที่สํานักงานประกันสังคมอีก
นายคารม กล่าวว่า การเปลี่ยนสถานพยาบาลประจําปีว่า หากทํารายการเปลี่ยนสําเร็จแล้ว จะเปลี่ยนได้เพียงครั้งเดียว ไม่สามารถเปลี่ยนอีกได้ ซึ่งหากทํารายการเปลี่ยนสถานพยาบาลระหว่างวันที่ 1 ถึงวันที่ 15 ของเดือนนั้น จะสามารถใช้สิทธิ์โรงพยาบาลใหม่ได้ในวันที่ 16 ของเดือนนั้น ส่วนกรณีทํารายการตั้งแต่วันที่ 16 ถึงวันที่ 31 ของเดือนนั้น จะสามารถใช้สิทธิ์โรงพยาบาลใหม่ได้ในวันที่ 1 ของเดือนถัดไป ส่วนผู้ประกันตนมาตรา 33 และผู้ประกันตนมาตรา 39 ที่ไม่ประสงค์เปลี่ยนสถานพยาบาลประจําปี สามารถใช้สิทธิรับบริการทางการแพทย์จากสถานพยาบาลตามสิทธิเดิม
“ผู้ประกันตน ม.33 และ ม.39 สามารถตรวจสอบข้อมูลสถานพยาบาลที่เข้าร่วมประกันสังคม รวมถึงจํานวนผู้ประกันตนที่แต่ละโรงพยาบาลยังรับได้ ที่เว็บไซต์ sso.go.th หากไม่สามารถเลือกโรงพยาบาลที่ต้องการได้ หรือกรณีที่เลือกโรงพยาบาลหนึ่งไปแล้ว แต่กลับมีรายชื่อไปอยู่ที่โรงพยาบาลแห่งอื่น อาจเป็นเพราะโรงพยาบาลที่เราเลือกนั้นรับผู้ประกันตนครบเต็มจํานวนแล้ว หรือโรงพยาบาลแห่งนั้นยังไม่ได้เปิดรับผู้ป่วยประกันสังคม แนะนําให้สอบถามข้อมูลที่สํานักงานประกันสังคม หรือโทร. 1506” นายคารม ย้ํา
รัฐบาลไทย-ข่าวทำเนียบรัฐบาล-การพัฒนากองทัพควบคู่ไปกับการส่งเสริมเศรษฐกิจของประเทศ โดยใช้ทรัพยากรของกองทัพในการสนับสนุน เนื่องจากโลกยุคใหม่ต้องเดินควบคู่ไปพร้อมกันระหว่าง ความมั่นคงทางทหาร
วันจันทร์ที่ 18 ธันวาคม 2566
การพัฒนากองทัพควบคู่ไปกับการส่งเสริมเศรษฐกิจของประเทศ โดยใช้ทรัพยากรของกองทัพในการสนับสนุน เนื่องจากโลกยุคใหม่ต้องเดินควบคู่ไปพร้อมกันระหว่าง ความมั่นคงทางทหาร
#QUOTEoftheday : #กองทัพกับการพัฒนาประเทศ
"...การพัฒนากองทัพควบคู่ไปกับการส่งเสริมเศรษฐกิจของประเทศ โดยใช้ทรัพยากรของกองทัพในการสนับสนุน เนื่องจากโลกยุคใหม่ต้องเดินควบคู่ไปพร้อมกันระหว่าง #ความมั่นคงทางทหาร และ #ความมั่นคั่งของเศรษฐกิจ เพราะเมื่อเศรษฐกิจมั่งคั่ง ความมั่นคงของประเทศไทยก็จะมั่นคงตามไปด้วย..."
สุทิน คลังแสง
รัฐมนตรีว่าการกระทรวงกลาโหม
15 พฤศจิกายน 2566
กองทัพบก Royal Thai Army
กองทัพเรือ Royal Thai Navy
กองทัพอากาศไทย Royal Thai Air Force
กองบัญชาการกองทัพไทย Royal Thai Armed Forces Headquarters
#เพื่อชาติศาสน์กษัตริย์และประชาชน
#โฆษกกระทรวงกลาโหม
#กลาโหมเทิดราชารักษ์ราษฎร์ชาติมั่นคง
ที่มา โฆษกกระทรวงกลาโหม
รัฐบาลไทย-ข่าวทำเนียบรัฐบาล-คกก.แก้ไขปัญหาประมงทะเล เคาะ! เพิ่มวันทำการประมงสูงสุด 50 วัน  เตรียมจัดทำโครงการแปลงทรัพย์สินให้เป็นทุน มุ่งแก้ไขปัญหาหนี้สินพี่น้องเกษตร
วันจันทร์ที่ 18 ธันวาคม 2566
คกก.แก้ไขปัญหาประมงทะเล เคาะ! เพิ่มวันทําการประมงสูงสุด 50 วัน  เตรียมจัดทําโครงการแปลงทรัพย์สินให้เป็นทุน มุ่งแก้ไขปัญหาหนี้สินพี่น้องเกษตร
คกก.แก้ไขปัญหาประมงทะเล เคาะ! เพิ่มวันทําการประมงสูงสุด 50 วัน เตรียมจัดทําโครงการแปลงทรัพย์สินให้เป็นทุน มุ่งแก้ไขปัญหาหนี้สินพี่น้องเกษตร
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการแก้ไขปัญหาประมงทะเล ครั้งที่ 2/2566 โดยมีนายอภัย สุทธิสังข์ รองปลัดกระทรวงเกษตรและสหกรณ์ หัวหน้าส่วนราชการกระทรวงเกษตรและสหกรณ์ และเจ้าหน้าที่ที่เกี่ยวข้อง เข้าร่วม ณ ห้องประชุมไชยยงค์ ชูชาติ สํานักงานการปฏิรูปที่ดินเพื่อเกษตรกรรม โดยที่ประชุมมีมติเห็นชอบการเพิ่มวันทําการประมงให้กับเรือที่ใช้เครื่องมือประสิทธิภาพสูง เพื่อบรรเทาความเดือดร้อน และลดภาระหนี้สินของชาวประมง รวมถึงเป็นการนําสัตว์น้ํามาใช้ประโยชน์ได้อย่างเต็มประสิทธิภาพตามค่าปริมาณสัตว์น้ําที่ได้รับอนุญาตทําการประมง ปีการประมง 2566 โดยแบ่งเป็น 1) ฝั่งอ่าวไทย กลุ่มเครื่องมือทําการประมงสัตว์หน้าดินเพิ่มวันทําการประมง 50 วัน กลุ่มเครื่องมือทําการประมงปลาผิวน้ําเพิ่มวันทําการประมง 50 วัน และกลุ่มเครื่องมือทําการประมงปลากะตักเพิ่มวันทําการประมง 30 วัน 2) ฝั่งอันดามัน กลุ่มเครื่องมือทําการประมงสัตว์หน้าดินเพิ่มวันทําการประมง 20 วัน กลุ่มเครื่องมือทําการประมงปลาผิวน้ําเพิ่มวันทําการประมง 30 วัน และกลุ่มเครื่องมือทําการประมงปลากะตักเพิ่มวันทําการประมง 50 วัน ซึ่งการจัดสรรวันทําการประมงเพิ่มเติมสําหรับเรือประมงแต่ละลําขึ้นอยู่กับจํานวนวันทําการประมงที่เหลืออยู่ของเรือประมงลํานั้น นอกจากนี้ที่ประชุมได้เห็นชอบ (ร่าง) กฎหมายลําดับรองที่เกี่ยวข้องกับภาคการประมง จํานวน 9 ฉบับ พร้อมสั่งการให้เร่งดําเนินการออกประกาศกฎหมาย เพื่อแก้ไขปัญหาความเดือดร้อนพี่น้องชาวประมงอีกด้วย
ทั้งนี้ รมว.ธรรมนัส ได้ให้ความสําคัญกับการกําจัดกลไกการลักลอบนําเข้าสินค้าประมงผิดกฎหมายสู่ราชอาณาจักรไทย โดยกําชับการเพิ่มความเข้มงวดในมาตรการตรวจสอบสินค้านําเข้า และการแก้ไขปัญหาราคาสินค้าประมงตกต่ํา พร้อมทั้งเตรียมจัดทําโครงการแปลงสินทรัพย์ให้เป็นทุน โดยมอบหมายให้กรมประมงหารือร่วมกับพี่น้องชาวประมงทั้งประมงพาณิชย์และประมงพื้นบ้าน เพื่อศึกษาแนวทางแก้ไขร่วมกันอย่างเป็นรูปธรรมต่อไป
รัฐบาลไทย-ข่าวทำเนียบรัฐบาล-“กยศ. พบมหาวิทยาลัยบางแห่ง ยอดผู้กู้สูงผิดปกติ มีการประชาสัมพันธ์เรียนออนไลน์ 100% เตรียมส่ง อว. พิจารณามาตรฐานอุดมศึกษา”
วันจันทร์ที่ 18 ธันวาคม 2566
18/12/2566
“กยศ. พบมหาวิทยาลัยบางแห่ง ยอดผู้กู้สูงผิดปกติ มีการประชาสัมพันธ์เรียนออนไลน์ 100% เตรียมส่ง อว. พิจารณามาตรฐานอุดมศึกษา”
กองทุนเงินให้กู้ยืมเพื่อการศึกษา ตรวจพบความผิดปกติของมหาวิทยาลัยบางแห่ง มียอดการยื่นขอกู้เพิ่มขึ้นอย่างมีนัยสําคัญ มีการประชาสัมพันธ์ในสื่อว่า มีการเรียนออนไลน์ 100% ขณะนี้อยู่ระหว่างรวบรวมข้อมูลส่งให้กระทรวง อว. พิจารณาความสอดคล้องของมาตรฐานอุดมศึกษา
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า "ขณะนี้ กองทุนฯ ได้ตรวจพบความผิดปกติในการดําเนินการกู้ยืมเงินของมหาวิทยาลัยบางแห่ง โดยพบปริมาณการยื่นขอกู้เพิ่มขึ้นอย่างมีนัยสําคัญ จากการตรวจสอบพบว่า มีผู้กู้ยืมเงินจํานวนมากมีงานทํา ซึ่งไม่สามารถให้กู้ได้เพราะไม่ตรงตามคุณสมบัติของผู้มีสิทธิกู้ อีกทั้งยังมีการรับรองรายได้ของครอบครัวที่ไม่สอดคล้องกับความเป็นจริง รวมถึงพบข้อมูลการประชาสัมพันธ์ตามสื่อต่าง ๆ ว่า เรียนออนไลน์ 100% ทั้งนี้ กองทุนฯ อยู่ในระหว่างเตรียมส่งข้อมูลให้กระทรวงการอุดมศึกษา วิทยาศาสตร์ วิจัย และนวัตกรรม (อว.) พิจารณาว่าการจัดการศึกษาของมหาวิทยาลัยสอดคล้องกับมาตรฐานอุดมศึกษาหรือไม่ เพื่อให้การกู้ยืมเงินเป็นไปอย่างถูกต้องและเพื่อประโยชน์ของผู้เรียนที่ขาดโอกาส ให้สามารถเข้าถึงโอกาสทางการศึกษาได้อย่างเท่าเทียม" ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-นายกฯ ชู Landbridge สร้างโอกาสให้ไทย เป็นศูนย์กลางการค้าการขนส่งของภูมิภาค และของโลกในอนาคต
วันจันทร์ที่ 18 ธันวาคม 2566
นายกฯ ชู Landbridge สร้างโอกาสให้ไทย เป็นศูนย์กลางการค้าการขนส่งของภูมิภาค และของโลกในอนาคต
.....
นายกฯ ชู Landbridge  สร้างโอกาสให้ไทย เป็นศูนย์กลางการค้าการขนส่งของภูมิภาค และของโลกในอนาคต
.
นายกรัฐมนตรี ได้กล่าวเปิดสัมมนางานภาพรวมของโครงการ Landbridge และโอกาสทางธุรกิจ ซึ่งมีบริษัทชั้นนําของญี่ปุ่นเกือบ 30 บริษัทให้ความสนใจร่วมเข้ารับฟัง  ณ ห้องซากุระ โรงแรมอิมพีเรียล โตเกียว ประเทศญี่ปุ่น
.
ย้ําว่า โครงการแลนด์บริดจ์เป็นโครงการที่รัฐบาลไทยได้ริเริ่มขึ้น จากโอกาสและศักยภาพของไทยที่จะเป็นศูนย์กลางการค้าและการขนส่งของภูมิภาค และในอนาคตอาจจะเป็นศูนย์กลางการค้าและการขนส่งอีกแห่งหนึ่งของโลก
.
การลงทุนโครงการนี้ นักลงทุนจะได้รับผลประโยชน์จากการพัฒนาโครงการอื่นๆ ที่เกี่ยวข้องอีกด้วย โดยเฉพาะอย่างยิ่งธุรกิจในภาคบริการ ธุรกิจภาคการขนส่งและโลจิสติกส์ ธุรกิจการพัฒนาอสังหาริมทรัพย์
.
ด้านเศรษฐกิจของประเทศไทย ในภาพรวมนั้น คาดว่าจะเกิดการสร้างงานในพื้นที่จํานวนไม่น้อยกว่า 280,000 อัตรา เกิด GDP ของประเทศ จะเติบโตถึง 5.5% ต่อปี หรือประมาณ 6.7 แสนล้านดอลลาร์สหรัฐ เมื่อมีการพัฒนาโครงการอย่างเต็มรูปแบบ
.
อ่านเพิ่มเติม คลิก https://www.thaigov.go.th/news/contents/details/76261
#ไทยคู่ฟ้า #สื่อสารรัฐบาลไทย #อาเซียนญี่ปุ่น
-------------------
รัฐบาลไทย-ข่าวทำเนียบรัฐบาล-นายกฯ หารือ Panasonic พร้อมพิจารณาร่วมขยายการลงทุนโรงงานแบตเตอรี่ในไทย
วันจันทร์ที่ 18 ธันวาคม 2566
18/12/2566
นายกฯ หารือ Panasonic พร้อมพิจารณาร่วมขยายการลงทุนโรงงานแบตเตอรี่ในไทย
นายกฯ หารือ Panasonic พร้อมพิจารณาร่วมขยายการลงทุนโรงงานแบตเตอรี่ในไทย
วันนี้ (18 ธันวาคม 2566) เวลา 10.30 น. ณ โรงแรมอิมพีเรียล โตเกียว ผู้บริหารบริษัท Panasonic holdings corporation เข้าเยี่ยมคารวะ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เพื่อหารือเพิ่มโอกาสความร่วมมือระหว่างกัน นายชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญของการหารือกัน ดังนี้
บริษัท Panasonic เป็นผู้ผลิตเครื่องใช้ไฟฟ้าภายในบ้าน ผลิตภัณฑ์อิเล็กทรอนิกส์ แบตเตอรี่ อุปกรณ์และระบบสําหรับ การผลิต และการขนส่ง โดยได้ดําเนินธุรกิจบริการและสนับสนุนในไทย ดังนี้
1. บริษัท พานาโซนิค โซลูชั่นส์ (ประเทศไทย) จํากัด เป็นศูนย์กลางธุรกิจระหว่างประเทศ บริษัทการค้า ระหว่างประเทศ (International Trading Centers: ITC) ศูนย์จัดหาจัดซื้อชิ้นส่วนและผลิตภัณฑ์ระหว่าง ประเทศ และกิจการสํานักงานสนับสนุนการค้าและการลงทุน
2. บริษัท พานาโซนิค (ประเทศไทย) จํากัด กิจการสํานักงานสนับสนุนการค้าและการลงทุน
3. บริษัท พานาโซนิค อินดัสเตรียล ดิไวซ์ เซลส์ (ประเทศไทย) จํากัด เป็นศูนย์จัดหาจัดซื้อชิ้นส่วนและ ผลิตภัณฑ์ระหว่างประเทศ อาทิ เครื่องใช้ไฟฟ้า เครื่องจักร และเครื่องเชื่อมไฟฟ้า รวมถึงให้บริการติดตั้ง ซ่อม และบริการหลังการขาย
4. บริษัท พานาโซนิค แฟคทอรี โซลูชั่นส์ อินทิเกรชั่น ซิสเต็มส์ (ประเทศไทย) จํากัด เป็นบริษัทผู้ให้บริการ ไอทีโซลูชั่นส์แบบครบวงจร ทั้งในส่วนของซอฟต์แวร์ และฮาร์ดแวร์ เพื่อการจัดการในโรงงานอุตสาหกรรม
ในโอกาสนี้ทั้งสองฝ่ายได้หารือเพื่อพิจารณาการขยายการลงทุน โรงงานแบตเตอรี่ สําหรับรถยนต์และระบบกักเก็บพลังงานเพื่อบรรลุเป้าหมายเพิ่มกําลังการผลิต 200 กิกะวัตต์ชั่วโมง (GWh) ภายในปี 2031
โดยด้วยความสัมพันธ์ที่ดีระหว่างไทยและญี่ปุ่น นายกรัฐมนตรีแจ้งว่าพร้อมจะสนับสนุนการลงทุนของ Panasonic เป็นอย่างดี โดยเฉพาะในช่วงเปลี่ยนผ่านยานยนต์สันดาป เป็นยานยนต์ EV ซึ่งรวมถึงการสนับสนุนด้านพลังงานสะอาดด้วย
รัฐบาลไทย-ข่าวทำเนียบรัฐบาล-ธ.ก.ส. จ่ายเงินค่าบริหารจัดการข้าวให้ชาวนาตามนโยบายรัฐบาล กว่า 1.35 แสนครัวเรือน เป็นเงินกว่า 1,100 ล้านบาท 27 ธ.ค. นี้
วันพุธที่ 27 ธันวาคม 2566
27/12/2566
ธ.ก.ส. จ่ายเงินค่าบริหารจัดการข้าวให้ชาวนาตามนโยบายรัฐบาล กว่า 1.35 แสนครัวเรือน เป็นเงินกว่า 1,100 ล้านบาท 27 ธ.ค. นี้
วันนี้ ธ.ก.ส. โอนเงินตามโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว (ไร่ละพัน) ปีการผลิต 2566/67 เป็นรอบที่ 3 ทุกจังหวัดทั่วประเทศ จํานวนกว่า 1.3 แสนครัวเรือน เป็นเงินกว่า 1,100 ล้านบาท
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า วันนี้ ธ.ก.ส. ได้โอนเงินช่วยเหลือเกษตรกรผู้ปลูกข้าวตามโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าวมาแล้ว 2 รอบ ในวันนี้เป็นการโอนรอบที่ 3 จํานวน 1.35 แสนครัวเรือน เป็นเงิน 1,195 ล้านบาท ตามมติคณะรัฐมนตรีเมื่อวันที่ 14 พฤศจิกายน 2566 กรอบวงเงินรวม 54,336 ล้านบาท ในอัตราไร่ละ 1,000 บาท สูงสุดไม่เกิน 20 ไร่ หรือไม่เกิน 20,000 บาท เป้าหมายเกษตรกรได้รับประโยชน์กว่า 4.68 ล้านครัวเรือน เริ่มโอนเงินเข้าบัญชีเกษตรกรโดยตรง รอบที่ 1 ระหว่างวันที่ 28 พ.ย. - 2 ธ.ค. 2566 รอบที่ 2 เมื่อวันที่ 18 ธ.ค. 2566 และการโอนเงินรอบที่ 3 ในวันที่ 27 ธ.ค. 2566 สามารถช่วยเหลือเกษตรกรได้ถึง 4.64 ล้านครัวเรือน เป็นเงิน 51,728 ล้านบาท
ทั้งนี้ เกษตรกรสามารถตรวจสอบผลการโอนเงินได้ทางแอปพลิเคชัน BAAC Mobile ตลอด 24 ชั่วโมง จะมีข้อความแจ้งเตือนเงินเข้าบัญชีผ่านบริการ BAAC Connect ทาง Line: BAAC Family หรือทาง https://chongkho.inbaac.com
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา ตรวจเยี่ยม สอจ.นครราชสีมา ติดตามความคืบหน้าการก่อสร้างอาคารสำนักงานฯ แห่งใหม่ เร่งหาแนวทางเพื่อให้ใช้อาคารบริการประชาชนได้
วันอังคารที่ 26 ธันวาคม 2566
26/12/2566
รองปลัดฯ ณัฏฐิญา ตรวจเยี่ยม สอจ.นครราชสีมา ติดตามความคืบหน้าการก่อสร้างอาคารสํานักงานฯ แห่งใหม่ เร่งหาแนวทางเพื่อให้ใช้อาคารบริการประชาชนได้
รองปลัดฯ ณัฏฐิญา ตรวจเยี่ยม สอจ.นครราชสีมา ติดตามความคืบหน้าการก่อสร้างอาคารสํานักงานฯ แห่งใหม่ เร่งหาแนวทางเพื่อให้ใช้อาคารบริการประชาชนได้ พร้อมกําชับให้กํากับดูแลสถานประกอบการที่มีเรื่องร้องเรียนอย่างใกล้ชิดและหาแนวทางยุติเรื่องโดยเร็ว
วันที่ 19 ธันวาคม 2566 นางสาวณัฏฐิญา เนตยสุภา รองปลัดกระทรวงอุตสาหกรรม ตรวจเยี่ยมสํานักงานอุตสาหกรรมจังหวัดนครราชสีมา พร้อมทั้งติดตามความคืบหน้าการก่อสร้างอาคารสํานักงานฯ แห่งใหม่ ณ ต.ปรุใหญ่ อ.เมือง จ.นครราชสีมา โดยมีนายบุญรวย เลิศวนิชย์ทิพย์ อุตสาหกรรมจังหวัดนครราชสีมา พร้อมด้วยข้าราชการและเจ้าหน้าที่สํานักงานอุตสาหกรรมจังหวัดนครราชสีมา ให้การต้อนรับ ณ สํานักงานอุตสาหกรรมจังหวัดนครราชสีมา อาคารเฉลิมพระเกียรติหอการค้าจังหวัด อําเภอเมือง จังหวัดนครราชสีมา
รองปลัดฯณัฏฐิญา ได้ตรวจเยี่ยมสํานักงานอุตสาหกรรมจังหวัดพระนครราชสีมา (สอจ.นครราชสีมา) ซึ่งเป็นพื้นที่ที่ขอเช่าจากสภาหอการค้าจังหวัด และประชุมหารือเกี่ยวกับความคืบหน้าการก่อสร้างอาคารสํานักงานฯ แห่งใหม่ โดย สอจ.นครราชสีมา ได้รับงบประมาณเพื่อก่อสร้างอาคารสํานักงานฯ ในปีงบประมาณ พ.ศ. 2565 และปีงบประมาณ พ.ศ. 2566 ซึ่งขณะนี้ดําเนินการอยู่ระหว่างตรวจรับงานงวดสุดท้ายภายในเดือนธันวาคม 2566 ทั้งนี้ อาคารยังไม่สามารถใช้งานได้เนื่องจากไม่มีกระแสไฟฟ้า ต้องดําเนินการขยายเขตไฟฟ้าแรงสูงติดตั้งหม้อแปลง ทั้งนี้ คําของบประมาณไม่ได้รับการพิจารณาจากสํานักงบประมาณในปี 2567 ทําให้ไม่สามารถดําเนินการต่อได้ โดยที่ประชุมได้เร่งหาแนวทางการแก้ไขปัญหาเพื่อให้สามารถใช้อาคารสํานักงานฯ แห่งใหม่ เพื่อปฏิบัติงานและให้บริการประชาชนได้อย่างมีประสิทธิภาพ นอกจากนี้ รองปลัดฯ ณัฏฐิญา ได้กําชับให้ สอจ. ติดตามความคืบหน้าการดําเนินการของสถานประกอบการเพื่อแก้ไขปัญหาเรื่องร้องเรียน ร้องเรียนซ้ําซาก และร่วมกับหน่วยงานที่เกี่ยวข้องในการหาแนวทางยุติเรื่องร้องเรียนโดยเร็ว
รัฐบาลไทย-ข่าวทำเนียบรัฐบาล-เลขานุการฯ ไพลิน ร่วมงานเปิดปฏิบัติการลดความรุนแรงยาเสพติด รัฐบาลให้ทุกหน่วยงานเร่งแก้ไขปัญหายาเสพติด ดันเป็นวาระแห่งชาติ
วันอังคารที่ 26 ธันวาคม 2566
26/12/2566
เลขานุการฯ ไพลิน ร่วมงานเปิดปฏิบัติการลดความรุนแรงยาเสพติด รัฐบาลให้ทุกหน่วยงานเร่งแก้ไขปัญหายาเสพติด ดันเป็นวาระแห่งชาติ
เลขานุการฯ ไพลิน ร่วมงานเปิดปฏิบัติการลดความรุนแรงยาเสพติด รัฐบาลให้ทุกหน่วยงานเร่งแก้ไขปัญหายาเสพติด ดันเป็นวาระแห่งชาติ
วันที่ 26 ธันวาคม 2566 เวลา 13.00 น. นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม ร่วมเป็นเกียรติในงานพิธีเปิดปฏิบัติการลดความรุนแรงของปัญหายาเสพติด ระยะ 1 ปี ตามนโยบายเร่งด่วนของรัฐบาล โดยมี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานในพิธีฯ ณ ห้องประชุม Grand Hall 201-202 ศูนย์นิทรรศการและการประชุมไบเทค เขตบางนา กรุงเทพฯ
นายกรัฐมนตรี กล่าวว่า ต้องยอมรับว่าปัญหายาเสพติดในปัจจุบัน ยังคงมีความรุนแรง ประชาชนยังคงมีข้อกังวลจํานวนมากซึ่งเกิดจากความห่วงใยลูกหลานของพวกเขา การจัดการยาเสพติดต้องเริ่มที่แหล่งต้นตอ ซึ่งมีการลักลอบนําเข้ายาเสพติดในหลายจังหวัด รวมถึงต้องมีการจัดการจุดระบาดในหลายจังหวัดที่น่าเป็นห่วง โดยเฉพาะอย่างยิ่งช่วงเวลาที่ประเทศเพื่อนบ้าน กําลังประสบปัญหาสงครามกลางเมืองภายใน ทําให้มีการทะลักเข้ามาของยาเสพติดตามตะเข็บชายแดนมากขึ้น นอกจากนี้ยังมีปัญหาทางด้านจิตเวชจากการเสพยา รัฐบาลจึงกําหนดให้การแก้ไขปัญหายาเสพติดเป็นวาระแห่งชาติ ที่ต้องดําเนินการอย่างจริงจังและเด็ดขาด โดยให้เร่งลดความรุนแรงจากภัยยาเสพติดอย่างจริงจัง และยังมีการเผาทําลายยาเสพติดของกลางมากที่สุดเป็นประวัติการณ์ถึง 340 ตัน เพื่อสร้างความเชื่อมั่นกับประชาชนทั้งประเทศ
โดยนายกรัฐมนตรีมอบนโยบาย 10 ข้อ ซึ่งจะเป็นแนวทางลดปัญหายาเสพติด ดังนี้
1.ลดความรุนแรงจากปัญหาผู้ที่มีอาการจิตเวชจากยาเสพติด
2.ลดจํานวนผู้เสพยาเสพติดด้วยการบําบัดรักษาและต่อยอดการแก้ไขปัญหาผู้ผ่านการบําบัดอย่างครบวงจร
3.ดําเนินนโยบายร่วมมือกับต่างประเทศเชิงรุก และเพิ่มประสิทธิภาพการสกัดกั้นยาเสพติดตามแนวชายแดนให้ครอบคลุม
4.ยกระดับการปราบปรามทําลายโครงสร้างเครือข่าย กลุ่มการค้ายาเสพติด ด้วยการตัดวงจรทางการเงินและการริบทรัพย์สิน
5.ป้องกันยาเสพติดไม่ให้เกิดผู้เสพยาเสพติดรายใหม่
6.ปลุกประชาชนให้ตื่นตัวและเข้าร่วมการแก้ไขปัญหายาเสพติด
7.สร้างนวัตกรรมในการแก้ไขปัญหายาเสพติดใหม่ๆ
8.กําหนดเป้าหมาย และดัชนีชี้วัดความสําเร็จ หรือ KPI ลดปัญหายาเสพติดภายใน 4 ปีตามนโยบายเชิงรุกของรัฐบาล
9.องค์กรปกครองส่วนท้องถิ่น ซึ่งเป็นกําลังสําคัญในการแก้ไขปัญหายาเสพติด
และ 10.การบริหารจัดการที่เป็นเอกภาพในทุกระดับ
ทั้งนี้มีนายสมศักดิ์ เทพสุทิน รองนายกรัฐมนตรี นายอนุทิน ชาญวีรกูล รองนายกรัฐมนตรีและรมว.มหาดไทย พ.ต.อ.ทวี สอดส่อง รมว.ยุติธรรม นายสุทิน คลังแสง รมว.กลาโหม นพ.ชลน่าน ศรีแก้ว รมว.สาธารณสุข พล.ต.อ.ต่อศักดิ์ สุขวิมล ผู้บัญชาการตํารวจแห่งชาติ พล.ต.ท.ภาณุรัตน์ หลักบุญ ผู้ช่วย ผบ.ตร. รักษาราชการแทนเลขาธิการ ป.ป.ส. ผู้แทนจากส่วนราชการ ตํารวจ ทหาร และผู้แทนภาคประชาชนเข้าร่วมงานด้วย
รัฐบาลไทย-ข่าวทำเนียบรัฐบาล-สธ. มอบยาสมุนไพร 3 แสนชุด เป็นของขวัญให้กับประชาชนช่วงเทศกาลปีใหม่
วันพุธที่ 27 ธันวาคม 2566
สธ. มอบยาสมุนไพร 3 แสนชุด เป็นของขวัญให้กับประชาชนช่วงเทศกาลปีใหม่
กระทรวงสาธารณสุข มอบยาสมุนไพร ได้แก่ ยาดมสมุนไพรไทยเบญจชื่นจิต ยาแก้ไอสมุนไพร และยาหอมนวโกฐ จํานวน 3 แสนชุด เป็นของขวัญให้กับประชาชนช่วงเทศกาลปีใหม่ แก้อาการเจ็บป่วยเบื้องต้น
นางสาวตรีชฎา ศรีธาดา โฆษกกระทรวงสาธารณสุข ฝ่ายการเมือง กล่าวว่า ตามนโยบาย นายแพทย์ชลน่าน ศรีแก้ว รัฐมนตรีว่ากระทรวงสาธารณสุข ได้ประกาศนโยบายกระทรวงสาธารณสุข 3 D “Drink Don’t Drive”ขับไม่ดื่มดื่มไม่ขับเพื่อรณรงค์ความปลอดภัยในการขับขี่และลดอุบัติเหตุในช่วงเทศกาลปีใหม่ ในส่วนกรมการแพทย์แผนไทยและการแพทย์ทางเลือก เดินหน้าขับเคลื่อนนโยบายดังกล่าว ได้ดําเนินการจัดสรรผลิตภัณฑ์สมุนไพร เพื่อเป็นของขวัญปีใหม่ให้กับประชาชนทั่วประเทศ จํานวน 3 แสนชุด ประกอบด้วย ยาดมสมุนไพรเบญจชื่นจิต มีส่วนผสมของเบญจเกสร (เกสรบัวหลวง ดอกพิกุล ดอกบุนนาค ดอกสารภี และดอกมะลิ) เป็นสมุนไพรรสหอมเย็น ทางการแพทย์แผนไทย ใช้ในการบํารุงหัวใจ ช่วยให้ผ่อนคลาย ผิวเปลือกส้มโอ ใช้ในการแก้ลมวิงเวียนและหน้ามืดน้ํามันหอมระเหยกุหลาบ ช่วยให้ผ่อนคลาย นอกจากนี้ พิมเสน การบูร เมนทอล และ สมุนไพรอื่นๆ ยังช่วยในการบรรเทาอาการวิงเวียนศีรษะและคัดจมูก ยาแก้ไอสมุนไพร สรรพคุณ แก้อาการเจ็บคอ ช่วยให้ชุ่มคอ ซึ่งส่งผลทําให้อาการไอลดลง และยาหอมนวโกฐ สรรพคุณ แก้ลมวิงเวียน คลื่นเหียนอาเจียน การใช้ยาสมุนไพรเป็นภูมิปัญญาที่สะท้อนให้เห็นแง่มุมวิถีชีวิต จนปัจจุบันก็ยังคงใช้ในชีวิตประจําวัน
ทั้งนี้ หากประชาชนสนใจสามารถสอบถามข้อมูลเพิ่มเติมได้กับแพทย์แผนไทย แพทย์แผนไทยประยุกต์ คลินิกการแพทย์แผนไทย โรงพยาบาลของรัฐ ทั่วประเทศ หรือ สอบถามที่กรมการแพทย์แผนไทยและการแพทย์ทางเลือก หมายเลขโทรศัพท์ 0 2149 5678 หรือช่องทางออนไลน์ที่เฟซบุ๊กhttps://www.facebook.com/dtam.moph และไลน์แอดกรมการแพทย์แผนไทยและการแพทย์ทางเลือก line@DTAM
******************************************** 27 ธันวาคม 2566
รัฐบาลไทย-ข่าวทำเนียบรัฐบาล-ที่ปรึกษาฯ ดนัยณัฏฐ์ เข้าร่วมประชุมคณะกรรมการสิ่งแวดล้อมแห่งชาติ ถกการพัฒนาโครงสร้างพื้นฐานด้านการคมนาคม และมาตรการแก้ไขปัญหา PM2.5
วันอังคารที่ 26 ธันวาคม 2566
26/12/2566
ที่ปรึกษาฯ ดนัยณัฏฐ์ เข้าร่วมประชุมคณะกรรมการสิ่งแวดล้อมแห่งชาติ ถกการพัฒนาโครงสร้างพื้นฐานด้านการคมนาคม และมาตรการแก้ไขปัญหา PM2.5
ที่ปรึกษาฯ ดนัยณัฏฐ์ เข้าร่วมประชุมคณะกรรมการสิ่งแวดล้อมแห่งชาติ ถกการพัฒนาโครงสร้างพื้นฐานด้านการคมนาคม และมาตรการแก้ไขปัญหา PM2.5
วันที่ 20 ธันวาคม 2566 นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม เข้าร่วมการประชุมคณะกรรมการสิ่งแวดล้อมแห่งชาติ ครั้งที่ 5/2566 โดยมีพลตํารวจเอก พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมฯ และมีผู้ทรงคุณวุฒิและหน่วยงานที่เกี่ยวข้องเข้าร่วมการประชุมด้วย ณ ห้องประชุมอารีย์สัมพันธ์ อาคารกรมการเปลี่ยนแปลงสภาพภูมิอากาศและสิ่งแวดล้อม
คณะกรรมการสิ่งแวดล้อมแห่งชาติ เห็นชอบการจัดตั้งงบประมาณ เพื่อแก้ไขปัญหาฝุ่นละอองในแผนยุทธศาสตร์การจัดการปัญหาฝุ่นละอองและรับทราบความก้าวหน้ามาตรการแก้ไขปัญหาฝุ่นพิษ PM2.5 นอกจากนี้ ยังได้เสนอแผนแม่บทจัดการมลพิษทางเสียงและความสั่นสะเทือน และแผนปฏิบัติการด้านการจัดการมลพิษทางเสียง และความสั่นสะเทือน 3 ระยะ รวมทั้งเห็นชอบรูปแบบการคัดแยกและเก็บขนขยะมูลฝอยแบบแยกประเภท โดยให้ความสําคัญกับการจัดการ ณ ต้นทาง ตั้งแต่การออกแบบการผลิตผลิตภัณฑ์ที่เป็นมิตรกับสิ่งแวดล้อม (Eco Design)ส่งเสริมการบริโภคที่ยั่งยืน ตลอดจนเห็นชอบการปรับปรุงมาตรฐานควบคุมการระบายน้ําทิ้งจากอาคารให้มีความเหมาะสมกับสภาพการณ์ปัจจุบันยิ่งขึ้น สําหรับอาคาร 3 ประเภท (อาคารอยู่อาศัย อาคารพาณิชย์ และอาคารสถานพยาบาล) พร้อมทั้งได้เห็นชอบการกําหนดมาตรฐานควบคุมการระบายน้ําทิ้งจากโรงงานประกอบกิจการเกี่ยวกับอาหารสัตว์ เพื่อควบคุมการปล่อยสารอาหารลงสู่แหล่งน้ํา รวม 11 พารามิเตอร์ ทั้งนี้ ได้ให้ความเห็นชอบรายงานการประเมินผลกระทบสิ่งแวดล้อม 4 โครงการ คือ (1) โครงการทางหลวง หมายเลข 4 ตอนบ้านราชกรูด - อําเภอกะเปอร์ เพื่ออํานวยความสะดวกและมีความปลอดภัยยิ่งขึ้นแก่ประชาชน (2) โครงการทางเชื่อมต่อทางพิเศษบูรพาวิถีและถนนเลี่ยงเมืองชลบุรี (3) โครงการถนนสายเสนอแนะ สาย ฉ ตามผังเมืองรวมชลบุรี พ.ศ. 2553 (ส่วนต่อขยายสะพานเลียบชายทะเลเดิม) เพื่อพัฒนาโครงสร้างพื้นฐานด้านการคมนาคมรองรับโครงการพัฒนาระเบียงเศรษฐกิจพิเศษภาคตะวันออก (EEC) และ (4) โครงการทําเหมืองแร่หินอุตสาหกรรมชนิดหินปูนและหินดินดานเพื่ออุตสาหกรรมปูนซีเมนต์ เพื่อรองรับการขยายตัวของเมืองและพื้นที่เศรษฐกิจ
รัฐบาลไทย-ข่าวทำเนียบรัฐบาล-ที่ปรึกษาฯ ดนัยณัฏฐ์ ร่วมการประชุมคณะกรรมการนโยบายเขตพัฒนาพิเศษภาคตะวันออก (กพอ.) ครั้งที่ 4/2566
วันอังคารที่ 26 ธันวาคม 2566
26/12/2566
ที่ปรึกษาฯ ดนัยณัฏฐ์ ร่วมการประชุมคณะกรรมการนโยบายเขตพัฒนาพิเศษภาคตะวันออก (กพอ.) ครั้งที่ 4/2566
ที่ปรึกษาฯ ดนัยณัฏฐ์ ร่วมการประชุมคณะกรรมการนโยบายเขตพัฒนาพิเศษภาคตะวันออก (กพอ.) ครั้งที่ 4/2566
วันที่ 26 ธันวาคม 2566 นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม เข้าร่วมการประชุมคณะกรรมการนโยบายเขตพัฒนาพิเศษภาคตะวันออก (กพอ.) ครั้งที่ 4/2566 โดยมี นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุม ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล
ทั้งนี้ ที่ประชุมฯ แจ้งระเบียบวาระเรื่องเพื่อทราบ ได้แก่ รายงานผลการปฏิบัติงานของคณะกรรมการตรวจสอบ ประจําปีงบประมาณ พ.ศ. 2566 (1 ตุลาคม 2565 - 30 กันยายน 2566) และผลการประชุมคณะกรรมการเร่งรัดการลงทุนในพื้นที่เขตพัฒนาพิเศษภาคตะวันออก ครั้งที่ 1/2566 แจ้งระเบียบวาระเรื่องเพื่อพิจารณา ได้แก่ โครงการพัฒนาสนามบินอู่ตะเภาและเมืองการบินภาคตะวันออก การเปลี่ยนแปลงอุตสาหกรรมเป้าหมายพิเศษ เขตส่งเสริม : เมืองการบินภาคตะวันออก เพิ่มเติม และการพัฒนาศูนย์ธุรกิจ EEC และเมืองใหม่น่าอยู่อัจฉริยะ
รัฐบาลไทย-ข่าวทำเนียบรัฐบาล-กรมสมเด็จพระเทพฯ พระราชทานพรปีใหม่ 2567 แด่พสกนิกรชาวไทย
วันพุธที่ 27 ธันวาคม 2566
กรมสมเด็จพระเทพฯ พระราชทานพรปีใหม่ 2567 แด่พสกนิกรชาวไทย
สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี พระราชทานพรปีใหม่ 2567 แด่พสกนิกรชาวไทยทุกคนเพื่อเป็นสิริมงคลของชีวิตใหม่ในปี “#มะโรงงูใหญ่” 2567
#ทรงพระเจริญ
#วันปีใหม่2567
รัฐบาลไทย-ข่าวทำเนียบรัฐบาล-“วราวุธ” รมว.พม. สร้างโอกาสผู้มีความสามารถ ทดลองแสดงเปิดหมวกในอุทยานฯ จ.ภูเก็ต พร้อมเชิญชวนมอบของขวัญปีใหม่ จากผลิตภัณฑ์ฝีมือคนพิการ
วันพุธที่ 27 ธันวาคม 2566
“วราวุธ” รมว.พม. สร้างโอกาสผู้มีความสามารถ ทดลองแสดงเปิดหมวกในอุทยานฯ จ.ภูเก็ต พร้อมเชิญชวนมอบของขวัญปีใหม่ จากผลิตภัณฑ์ฝีมือคนพิการ
“วราวุธ” รมว.พม. สร้างโอกาสผู้มีความสามารถ ทดลองแสดงเปิดหมวกในอุทยานฯ จ.ภูเก็ต พร้อมเชิญชวนมอบของขวัญปีใหม่ จากผลิตภัณฑ์ฝีมือคนพิการ
วันที่ 26 ธันวาคม 2566 นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยถึงการสนับสนุนผู้มีความสามารถในที่สาธารณะว่า หลังจากที่ตนได้มีโอกาสเดินทางไปร่วมประชุมสมัชชาสหภาพคนตาบอดโลกภาคพื้นเอเชียแปซิฟิก ที่จังหวัดภูเก็ต เมื่อเดือน พ.ย. ที่ผ่านมา ทําให้ได้พบกับผู้มีความสามารถมากมาย ซึ่งกระทรวง พม. โดยกรมพัฒนาสังคมและสวัสดิการ (พส.) มีการออกบัตรแสดงความสามารถให้กับพี่น้องประชาชน ในการที่จะไปทําการแสดงตามพื้นที่สาธารณะต่างๆ หรือที่เรียกว่า “การแสดงเปิดหมวก” เมื่อตนมีโอกาสเห็นแล้ว รู้สึกประทับใจ จึงให้เจ้าหน้าที่กระทรวง พม. ประสานกับกรมอุทยานแห่งชาติ สัตว์ป่า และพันธุ์พืช ว่าสามารถนําผู้มีความสามารถเข้าไปแสดงในเขตอุทยานฯ ได้หรือไม่ ซึ่ง ขอขอบคุณกรมอุทยานแห่งชาติ สัตว์ป่า และพันธุ์พืช โดยเรากําลังทดลองในเขตพื้นที่จังหวัดภูเก็ตก่อน เบื้องต้น ในช่วงเดือนมกราคม 2567 ที่อุทยานแห่งชาติสิรินาถ จะมีการจัดแสดงทั้งดนตรี นาฏศิลป์ และวงดนตรีสากลต่างๆ เพื่อสร้างความเพลิดเพลินให้กับนักท่องเที่ยว ในช่วงเดือนกุมภาพันธ์ 2567 ที่พื้นที่เขตห้ามล่าสัตว์ป่าเขาพระแทว เป็นสถานที่ที่ได้รับความนิยมอย่างมากจากนักท่องเที่ยวทั้งชาวไทยและชาวต่างชาติ ในช่วงเดือนมีนาคม 2567 ที่ศูนย์ศึกษาธรรมชาติและสัตว์ป่าเขาพระแทว น้ําตกโตนไทร และในช่วงเดือนเมษายน 2567 ที่ศูนย์อนุรักษ์ทรัพยากรทางทะเลจังหวัดภูเก็ต ทั้งนี้ การแสดงของผู้มีความสามารถทั้งหมดนี้ เราจะไม่เข้าไปรบกวนในส่วนของสัตว์ป่า แต่จะเป็นการจัดสรรพื้นที่สร้างความเพลิดเพลินให้กับนักท่องเที่ยว ที่สําคัญคือเป็นการให้กําลังใจผู้มีความสามารถที่ขึ้นทะเบียนอยู่กับกระทรวง พม. เพื่อเป็นการยกระดับมาตรฐานฝีมือ มีโอกาสแสดงความสามารถให้ชาวต่างชาติได้เห็นว่าคนไทยนั้นมีศักยภาพ ไม่แพ้ชาติใดในโลก
นายวราวุธ กล่าวเพิ่มเติมว่า วันนี้ ได้มีโอกาสนําของขวัญปีใหม่ 2567 มามอบให้กับผู้เข้าร่วมประชุมคณะรัฐมนตรี (ครม.) ทุกท่าน ซึ่งเป็นหมอนผ้าทอพร้อมปักชื่อ จากฝีมือของคนพิการ ที่อยู่ในความดูแลของกระทรวง พม. เป็นฝีมือของคนพิการล้วนๆ เพื่อเป็นการแสดงให้ทุกคนได้เห็นว่า ปีใหม่ 2567 นี้ ถ้าต้องการของขวัญปีใหม่ ขอให้นึกถึงผลิตภัณฑ์ดีๆ ของพี่น้องคนพิการ เพื่อร่วมเป็นกําลังใจให้กับพี่น้องคนพิการ เพราะการที่ประเทศไทยจะเดินไปข้างหน้าได้ เราจะต้องไม่ทิ้งใครไว้ข้างหลัง
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #วราวุธศิลปอาชา #ศรส #พม #คนพิการ #ปีใหม่2567 #ของขวัญปีใหม่ #ประชุมครม
รัฐบาลไทย-ข่าวทำเนียบรัฐบาล-กรมทางหลวง อัปเดตเส้นทางน้ำท่วมบนทางหลวงเริ่มคลี่คลาย ผ่านไม่ได้เหลือเพียง 5 แห่ง พร้อมจัดเจ้าหน้าที่ช่วยเหลือประชาชน 24 ชม.
วันพุธที่ 27 ธันวาคม 2566
กรมทางหลวง อัปเดตเส้นทางน้ําท่วมบนทางหลวงเริ่มคลี่คลาย ผ่านไม่ได้เหลือเพียง 5 แห่ง พร้อมจัดเจ้าหน้าที่ช่วยเหลือประชาชน 24 ชม.
...
นายสราวุธ ทรงศิวิไล อธิบดีกรมทางหลวง เปิดเผยว่า จากสถานการณ์น้ําท่วมภาคใต้ในขณะนี้ ส่งผลให้ทางหลวงบางเส้นทางมีน้ําท่วมสูงเป็นเหตุให้ไม่สามารถใช้สัญจรได้ตามปกติ กรมทางหลวงได้สั่งการให้ สํานักงานทางหลวง แขวงทางหลวง หมวดทางหลวงในพื้นที่ ลงพื้นที่ติดตามสถานการณ์น้ําท่วมอย่างใกล้ชิด และได้มีการจัดเจ้าหน้าที่คอยอํานวยความสะดวกแก่ประชาชน สําหรับเส้นทางที่น้ําลดแล้วได้มีการสํารวจความเสียหายของถนนและระบบระบายน้ํา เพื่อบรรเทาความเดือดร้อนของประชาชนให้ได้รับความสะดวกปลอดภัยในการสัญจรโดยเร็วที่สุดอย่างต่อเนื่อง ตามข้อสั่งการของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม ที่มีความห่วงใยประชาชนผู้ประสบภัยในครั้งนี้ พร้อมทั้งเฝ้าระวังตลอด 24 ชั่วโมง
พร้อมกันนี้กรมทางหลวง ได้ทําการสรุปสถานการณ์อุทกภัยบนทางหลวง โดย สถานการณ์ประจําวันที่ 27 ธันวาคม 2566 เวลา 15.00 น. พบทางหลวงถูกน้ําท่วมในพื้นที่ภาคใต้ จํานวน 3 จังหวัด ได้แก่ จังหวัดนราธิวาส, จังหวัดยะลา และจังหวัดปัตตานี จํานวน 7 สายทาง 9 แห่ง ที่การจราจรผ่านไม่ได้ 5 แห่ง ดังนี้
1.จังหวัดนราธิวาส จํานวน 1 แห่ง
- บนทางหลวงหมายเลข 4168 ตอน ต้นไทร – ปะลุกาสาเมาะ ในพื้นที่ อ.บาเจาะ ช่วง กม.0+000 – 0+900 ระดับน้ํา 50 ซม. แนะนําใช้ทางเลี่ยงบ้านมะยูง ถนนของ อบต. ทางเข้าตรงกับ กม.163+000 ด้านขวาทางบนทางหลวงหมายเลข 00420301 พร้อมเจ้าหน้าที่คอยอํานวยความสะดวกและปลอดภัย
2. จังหวัดปัตตานี จํานวน 4 แห่ง
- บนทางหลวงหมายเลข 4092 ตอน สายบุรี – กะรุบี ในพื้นที่ อ.ทุ่งยางแดง ช่วง กม.17+000 – 17+300 ระดับน้ํา 100 ซม. แนะนําใช้ทางเลี่ยงท้องถิ่น พร้อมเจ้าหน้าที่คอยอํานวยความสะดวกและปลอดภัย
- บนทางหลวงหมายเลข 4092 ตอน จะร้งตาดง – มายอ ในพื้นที่ อ.ทุ่งยางแดง ช่วง กม.19+085 – กม.19+700 ระดับน้ํา 40 ซม. แนะนําใช้ทางเลี่ยงท้องถิ่น พร้อมเจ้าหน้าที่คอยอํานวยความสะดวกและปลอดภัย
- บนทางหลวงหมายเลข 4060 ตอน สายบุรี – กะรุบี ในพื้นที่ อ.สายบุรี ช่วง กม.2+750 – 11+000 ระดับน้ํา 40 ซม. แนะนําใช้ทางเลี่ยงท้องถิ่น พร้อมเจ้าหน้าที่คอยอํานวยความสะดวกและปลอดภัย
- บนทางหลวงหมายเลข 42 ตอน ปาลัส – กอตอ ในพื้นที่ อ.สายบุรี ช่วง กม.149+000 – 152+000 ระดับน้ํา 40 ซม. แนะนําใช้ทางเลี่ยงท้องถิ่น พร้อมเจ้าหน้าที่คอยอํานวยความสะดวกและปลอดภัย
ทั้งนี้ กรมทางหลวงได้สั่งการให้ สํานักงานทางหลวง แขวงทางหลวง หมวดทางหลวงในพื้นที่ เฝ้าระวัง และติดตามสถานการณ์อย่างใกล้ชิด หากมีพื้นที่ใดประสบปัญหา เจ้าหน้าที่จะเข้าพื้นที่เพื่อช่วยเหลือประชาชนที่ได้รับความเดือดร้อนทันที นอกจากนี้กรมทางหลวงได้ติดตั้งป้ายเตือนและอุปกรณ์ความปลอดภัย อุปกรณ์นําทาง ในบริเวณทางหลวงที่ถูกน้ําท่วม พร้อมเฝ้าระวังสถานการณ์จนกว่าจะคลี่คลาย โดยขอให้ประชาชนผู้ใช้ทางโปรดใช้ความระมัดระวังในการเดินทาง ปฏิบัติตามป้ายเตือน ป้ายแนะนํา และคําแนะนําของเจ้าหน้าที่อย่างเคร่งครัด หากประชาชนต้องการสอบถามสภาพเส้นทาง สภาพการจราจร หรือ ต้องการความช่วยเหลือสามารถติดต่อ ได้ที่สํานักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางและเส้นทางเลี่ยงได้ที่เว็บไซต์กรมทางหลวง www.doh.go.th
รัฐบาลไทย-ข่าวทำเนียบรัฐบาล-ไอแบงก์ห่วงใยเหตุการณ์น้ำท่วม ออกมาตรการช่วยเหลือ​ให้ลูกค้าและประชาชนผู้ประสบภัย
วันพุธที่ 27 ธันวาคม 2566
27/12/2566
ไอแบงก์ห่วงใยเหตุการณ์น้ําท่วม ออกมาตรการช่วยเหลือ​ให้ลูกค้าและประชาชนผู้ประสบภัย
ในส่วนของมาตรการช่วยเหลือลูกค้าที่ได้รับผลกระทบในครั้งนี้ ไอแบงก์ได้ออกมาตรการผ่อนปรนแก่ลูกค้าสินเชื่อของธนาคารที่ได้รับผลกระทบทั้งทางตรงและทางอ้อม
ธนาคารอิสลามแห่งประเทศไทย (ไอแบงก์) โดย ดร. ทวีลาภ ฤทธาภิรมย์ กรรมการและผู้จัดการธนาคาร เปิดเผยว่า “ไอแบงก์ขอแสดงความเสียใจกับเหตุการณ์ที่เกิดขึ้นจากสถานการณ์น้ําท่วม-น้ําหลากที่ครอบคลุมพื้นที่ 3 จังหวัดชายแดนภาคใต้ ส่งผลให้ประชาชนในพื้นที่ดังกล่าวได้รับความเดือดร้อนและเสียหาย ซึ่งทีมงานไอแบงก์ในพื้นที่ได้เข้าไปให้ความช่วยเหลือในเบื้องต้น ธนาคารขอส่งกําลังใจและขอเป็นส่วนหนึ่งในการให้ความช่วยเหลือผู้ประสบภัย โดยขอเชิญชวนทุกท่านร่วมบริจาคเงินเพื่อช่วยเหลือผู้ประสบภัย ผ่านบัญชีธนาคารอิสลามแห่งประเทศไทย ดังนี้
บัญชีธนาคารอิสลามแห่งประเทศไทย สํานักอโศก
เลขที่บัญชี : 008-1-36839-9
ชื่อบัญชี : เงินช่วยเหลือผู้ประสบอุทกภัยภาคใต้
ในส่วนของมาตรการช่วยเหลือลูกค้าที่ได้รับผลกระทบในครั้งนี้ ไอแบงก์ได้ออกมาตรการผ่อนปรนแก่ลูกค้าสินเชื่อของธนาคารที่ได้รับผลกระทบทั้งทางตรงและทางอ้อม ดังต่อไปนี้
มาตรการช่วยเหลือลูกค้าที่ได้รับผลกระทบ
1. พักชําระหนี้เงินต้นและยกเว้นค่าชดเชยผิดนัด ลูกค้าที่ได้รับผลกระทบสามารถขอพักชําระหนี้เงินต้น ชําระเฉพาะกําไร ได้นานสูงสุด 6 เดือน โดยธนาคารยกเว้นค่าชดเชยผิดนัด (Late Charge)
2. สินเชื่ออุปโภคบริโภคและสินเชื่อธุรกิจอัตรากําไรพิเศษ ลูกค้าบุคคลที่มีสินเชื่ออุปโภคบริโภคทั้งแบบมีหลักประกันและไม่มีหลักประกัน และลูกค้าธุรกิจที่มีสินเชื่อประเภทมีกําหนดระยะเวลา (Term Financing) ที่ได้รับผลกระทบทางตรง เช่น ที่อยู่อาศัยหรือสถานประกอบการได้รับความเสียหาย หรือลูกค้าที่ได้รับผลกระทบทางอ้อม เช่น ธุรกิจหรือคู่ค้าได้รับความเสียหายจากอุทกภัยและส่งผลต่อธุรกิจหรือการดํารงชีพของลูกค้า สามารถขอพักชําระหนี้เงินต้นได้ไม่เกิน 6 เดือน โดยให้ชําระเฉพาะกําไรตามอัตราที่กําหนดในสัญญาปัจจุบัน และสามารถขอขยายระยะเวลาสัญญาออกไปไม่เกินระยะเวลาที่พักชําระ โดยธนาคารยกเว้นค่าชดเชยผิดนัด (Late Charge) ที่เกิดขึ้นทั้งจํานวนจนถึงวันที่อนุมัติเข้าร่วมมาตรการ
3. ลูกค้าใหม่ประเภทบุคคลธรรมดาและลูกค้าผู้ประกอบการ สําหรับลูกค้าใหม่ประเภทบุคคลธรรมดาที่ได้รับผลกระทบจากเหตุการณ์น้ําท่วม ธนาคารให้สินเชื่ออุปโภคบริโภคอัตรากําไรพิเศษ ได้แก่ สินเชื่อเพื่อที่อยู่อาศัย สินเชื่ออเนกประสงค์แบบมีหลักประกัน และสินเชื่ออเนกประสงค์แบบไม่มีหลักประกัน (สําหรับลูกค้า MOU) และสําหรับสําหรับลูกค้าผู้ประกอบการ ธนาคารให้อัตรากําไรพิเศษสําหรับสินเชื่อธุรกิจ ได้แก่ สินเชื่อที่มีกําหนดระยะเวลา วงเงินทุนหมุนเวียน เป็นต้น
ลูกค้าที่สนใจเข้าร่วมมาตรการดังกล่าว สามารถติดต่อสอบถามและยื่นคําขอเข้าร่วมมาตรการได้ที่เจ้าหน้าที่สินเชื่อของไอแบงก์ทุกสาขา ตั้งแต่บัดนี้ หรือสอบถามข้อมูลเพิ่มเติมได้ที่ ibank Contact Center โทร. 1302 หรือแชททาง Messenger @ibank.th และ LINE @ibank ได้ตลอด 24 ชั่วโมง”
รัฐบาลไทย-ข่าวทำเนียบรัฐบาล-​รัฐบาลเชิญชวนประชาชน ร่วมโครงการ “ฝากบ้านไว้กับตำรวจ 4.0” พร้อมดูแลความปลอดภัยตลอดช่วงวันหยุดยาว
วันพุธที่ 27 ธันวาคม 2566
27/12/2566
​รัฐบาลเชิญชวนประชาชน ร่วมโครงการ “ฝากบ้านไว้กับตํารวจ 4.0” พร้อมดูแลความปลอดภัยตลอดช่วงวันหยุดยาว
​รัฐบาลเชิญชวนประชาชน ร่วมโครงการ “ฝากบ้านไว้กับตํารวจ 4.0” พร้อมดูแลความปลอดภัยตลอดช่วงวันหยุดยาว
วันนี้ (27 ธ.ค. 66) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า ช่วงเทศกาลส่งท้ายปีเก่า ต้อนรับปีใหม่ 2567 รัฐบาลห่วงใยพี่น้องประชาชน พร้อมดูแลความปลอดภัยและทรัพย์สินตลอดเทศกาล ขอเชิญชวนประชาชนฝากบ้านไว้กับตํารวจ ตามโครงการ ‘ฝากบ้านไว้กับตํารวจ 4.0’ โดยประชาชนสามารถลงทะเบียนผ่านแอปพลิเคชัน ‘ฝากบ้าน 4.0 (OBS)’ ตามมาตรการป้องกันและปราบปรามอาชญากรรม และอํานวยความสะดวกในการเดินทางให้กับประชาชนช่วงวันหยุดยาว
นายคารม แนะนําช่องทางเข้าร่วมโครงการฯ สามรถทําได้ง่าย ๆ ผ่านแอปฝากบ้าน 4.0 (OBS) เริ่มจากโหลดแอปฝากบ้าน 4.0 (OBS) ลงทะเบียนกรอกข้อมูล เลือกสถานีตํารวจที่ขอรับบริการฝากบ้าน จากนั้นเลือกเมนู ‘ฝากบ้าน’ แล้วกดเลือก ‘ฝากบ้านของฉัน’ กรอกรายละเอียดคําร้อง ตรวจยืนยันการรับฝากบ้าน นอกจากการดําเนินโครงการฝากบ้านผ่านแอปพลิเคชันแล้ว ประชาชนสามารถเข้าร่วมโครงการด้วยการยื่นแบบฟอร์มเข้าร่วมโครงการฯ ที่สถานีตํารวจในเขตพื้นที่รับผิดชอบได้เช่นเดียวกัน ทั้งนี้ ขอให้ระมัดระวังอาชญากรรมที่อาจเกิดขึ้นในช่วงเทศกาลหยุดยาวปีใหม่ 2567 ขอให้ตรวจสอบความเรียบร้อยก่อนเดินทางออกจากบ้านเพื่อความปลอดภัย ป้องกันการโจรกรรมทรัพย์สินภายในบ้าน
“รัฐบาลโดยหน่วยงานที่เกี่ยวข้อง ทั้งสํานักงานตํารวจแห่งชาติ ฝ่ายความมั่นคง และฝ่ายปกครองทุกพื้นที่ทั่วประเทศ พร้อมปฏิบัติงานป้องกันปราบปรามอาชญากรรม เพื่อสร้างความมั่นใจในความปลอดภัยในชีวิตและทรัพย์สิน รวมถึงอํานวยความสะดวกให้กับพี่น้องประชาชน ทั้งนี้ หากประชาชนพบเห็นการกระทําความผิด หรือต้องการความช่วยเหลือ กรุณารีบแจ้งสถานีตํารวจใกล้บ้านท่าน หรือโทร. สายด่วน 191 ได้ตลอด 24 ชั่วโมง ขอให้ระมัดระวังอย่าหลงเชื่อกลุ่มคนร้ายที่อ้างตนเป็นเจ้าหน้าที่เข้ามาเพื่อขอรับบริจาค หรือขอรับความช่วยเหลืออื่น ๆ ทั้งมาติดต่อที่บ้านหรือทางออนไลน์ ระมัดระวังคนร้ายที่แฝงตัวมาในรูปแบบต่าง ๆ เช่น ช่างไฟฟ้า ช่างประปาเข้ามาในบริเวณบ้านพักอาศัย” นายคารม ย้ํา
รัฐบาลไทย-ข่าวทำเนียบรัฐบาล-รองโฆษกรัฐบาล “รัดเกล้า” ย้ำนายกฯ และหลายหน่วยงานผนึกกำลังช่วยพี่น้องชาวใต้​  พม.​ สั่งการหน่วยงานในกระทรวงเร่งช่วยเหลือประชาชนโดยเร็วที่สุด หลังน้ำลดเข้าไปเยียวยา ซ่อมแซมบ้านเรือน
วันพุธที่ 27 ธันวาคม 2566
27/12/2566
รองโฆษกรัฐบาล “รัดเกล้า” ย้ํานายกฯ และหลายหน่วยงานผนึกกําลังช่วยพี่น้องชาวใต้​  พม.​ สั่งการหน่วยงานในกระทรวงเร่งช่วยเหลือประชาชนโดยเร็วที่สุด หลังน้ําลดเข้าไปเยียวยา ซ่อมแซมบ้านเรือน
รองโฆษกรัฐบาล “รัดเกล้า” ย้ํานายกฯ และหลายหน่วยงานผนึกกําลังช่วยพี่น้องชาวใต้​ กระทรวง​ พม.​ สั่งการหน่วยงานในกระทรวงเร่งช่วยเหลือประชาชนโดยเร็วที่สุด หลังน้ําลดเข้าไปเยียวยา ซ่อมแซมบ้านเรือน
วันนี้ (27 ธ.ค. 66) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่าจากสถานการณ์อุทกภัยในพื้นที่จังหวัดชายแดนภาคใต้​ กระทรวงพลังงาน กระทรวงการคลัง กระทรวงอุตสาหกรรม กระทรวงเกษตรและสหกรณ์ กระทรวง​กลาโหม และกระทรวงมหาดไทย​ ได้ระดมกําลัง นําเครื่องอุปโภคบริโภคลงไปช่วยเหลือประชาชนที่ประสบภัย มีการทั้งมอบอาหาร น้ําดื่ม และของใช้จําเป็นให้กับประชาชนที่ได้รับผลกระทบ เพื่อบรรเทาความเดือดร้อนเบื้องต้น
กระทรวงการพัฒนาสังคมและความมั่นคงของมนุษย์ (พม.) มีความห่วงใยครอบครัวพี่น้องประชาชน และกลุ่มเปราะบางที่มีเด็กเล็ก ผู้สูงอายุ และคนพิการ​ ได้สั่งการทุกหน่วยงานสังกัดในพื้นที่เข้าช่วยเหลือพี่น้องประชาชน เพื่อบรรเทาความเดือดร้อนโดยเร็วที่สุด รวมถึงหลังสถานการณ์เริ่มคลี่คลาย ทางกระทรวง พม.จะเข้าไปเยียวยา ทั้งการให้คําแนะนํา การซ่อมแซมบ้านเรือน
“ทั้งนายกรัฐมนตรี และรัฐบาล มีความเป็นห่วงประชาชนที่ประสบอุทกภัยในพื้นที่ 3 จังหวัดชายแดนภาคใต้มาก และได้ลงพื้นที่เมื่อวานนี้ เพื่อติดตามสถานการณ์ด้วยตัวเอง อีกทั้งกําชับเจ้าหน้าที่หน่วยงานที่เกี่ยวข้องขอให้ดูแลประชาชนที่เดือดร้อนให้ดี ขอเป็นกําลังใจให้พี่น้องชาวใต้​ทุกคน” รองฯ รัดเกล้า กล่าว